Μία φώκια Βαϊκάλης που κάθεται πάνω σε έναν βράχοΗ **φώκια της Βαϊκάλης, φώκια** της **λίμνης Βαϊκάλης** ή **nerpa** ( *Pusa sibirica* ), είναι ένα είδος άωτης φώκιας, ενδημικό στη λίμνη Βαϊκάλη, στη Σιβηρία της Ρωσίας. Όπως η φώκια της Κασπίας, συγγενεύει με τη δακτυλιωτή φώκια της Αρκτικής. Η φώκια της Βαϊκάλης είναι μια από τις μικρότερες αληθινές φώκιες και το μόνο είδος πτερυγιόποδου, αποκλειστικά γλυκού νερού. 

Σύμφωνα με τις πιο πρόσφατες εκτιμήσεις, ο πληθυσμός της φώκιας Βαϊκάλης κυμαίνεται από 80.000 μέχρι 100.000 ζώα

Χαρακτηριστικά
--------------

Η φώκια της Βαϊκάλης είναι μια από τις μικρότερες αληθινές φώκιες. Οι ενήλικες συνήθως φτάνουν σε μήκος τα 1,1–1,4 m (3 ft 7 in–4 ft 7 in)  με σωματική μάζα από 63 έως 70 kg (139 έως 154 lb).  Το μέγιστο αναφερόμενο μέγεθος είναι 1,65 m (5 ft 5 in) σε μήκος και 130 kg (290 lb) σε βάρος.  Υπάρχουν σημαντικές ετήσιες διακυμάνσεις στο βάρος, με χαμηλότερο βάρος την Άνοιξη και υψηλότερο βάρος, περίπου 38–42% περισσότερο, το Φθινόπωρο.  Οι φώκιες της Βαϊκάλης είναι κυρίως γκρίζες στην περιοχή της πλάτης και η γούνα στην κοιλιά τους έχει κιτρινωπή απόχρωση.

Βιότοπος
--------

Χάρτης της λίμνης Βαϊκάλης, βιότοπου της φώκιας Βαϊκάλης
Η φώκια της Βαϊκάλης ζει μόνο στα νερά και τις όχθες της λίμνης Βαϊκάλης. Οι περιοχές της λίμνης στις οποίες κατοικούν οι φώκιες, αλλάζουν ανάλογα με την εποχή, καθώς και με άλλους περιβαλλοντικούς παράγοντες. Είναι μοναχικά ζώα για το μεγαλύτερο μέρος του έτους, ενώ μερικές φορές ζουν χιλιόμετρα μακριά από άλλα ζώα του είδους τους. Υπάρχουν περισσότερες φώκιες στη βόρεια λίμνη Βαϊκάλη, διότι εκεί οι Χειμώνες διαρκούν περισσότερο με αποτέλεσμα ο πάγος να καλύπτει τη λίμνη μεγαλύτερο μέρος του έτους από ότι στον Νότο, κάτι που ευνοεί τις γέννες

Σχέσεις με τους ανθρώπους
-------------------------

Η φώκια της Βαϊκάλης έχει επηρεάσει τον πολιτισμό τών αυτοχθόνων φυλών που ζούσαν στις όχθες της λίμνης από την αρχαιότητα. Αναπαραστάσεις της υπάρχουν σε βραχογραφίες και οστά της έχουν βρεθεί σε οικισμούς, ανθρώπινα νεκροταφεία και χώρους θυσιών, τα παλαιότερα από τα οποία είναι τουλάχιστον 10.000 ετών. Η φώκιες της Βαϊκάλης, παραδοσιακά θηρεύονται από τους ανθρώπους για τη γούνα και το κρέας τους

Διατροφή
--------

Οι φώκιες της Βαϊκάλης τρώνε κυρίως ψάρια ενδημικά στη λίμνη Βαϊκάλη, όπως Comephorus και Cottocomephorus.

Αναπαραγωγή
-----------

Μία νεαρή φώκια
Οι θηλυκές φώκιες της Βαϊκάλης φτάνουν σε σεξουαλική ωριμότητα σε ηλικία 3-6 ετών, ενώ οι αρσενικές περίπου στα 4-7 έτη. Οι φώκιες της Βαϊκάλης ζευγαρώνουν στο νερό και η συνολική εγκυμοσύνη των θηλυκών είναι περίπου 11 μήνες, ενώ η γέννα γίνεται συνήθως τον Μάρτιο. Τα αρσενικά τείνουν να μένουν στο νερό, κάτω από τον πάγο, όλο το χειμώνα. Τα θηλυκά γεννούν συνήθως έναν νεογνό, αλλά είναι ένα από τα δύο μοναδικά είδη αληθινής φώκιας με την ικανότητα να γεννούν δίδυμα. Πολύ σπάνια έχουν καταγραφεί τρίδυμα ή τετράδυμα.

Παραπομπές
----------

1. ↑   name="iucn status 10 January 2022">Νικόλας Κυριακάκης (2022). Pusa sibirica. **2022**, σελ. e.T41676A45231738. doi:10.2305/IUCN.UK.2016-1.RLTS.T41676A45231738.en.
2. 1 2  «' Pusa sibirika *»*.
3. 1 2  «SCS: Baikal Seal (Phoca sibirica)». *web.archive.org*. 6 Οκτωβρίου 2007. Αρχειοθετήθηκε από το πρωτότυπο στις 6 Οκτωβρίου 2007. Ανακτήθηκε στις 8 Ιανουαρίου 2022. CS1 maint: Unfit url (link)
4. 1 2  «Baikal». *baikal.ru*. Ανακτήθηκε στις 8 Ιανουαρίου 2022.
5. 1 2 3  «Baikal Web World - lake Baikal seals». *www.bww.irk.ru*. Αρχειοθετήθηκε από το πρωτότυπο στις 25 Οκτωβρίου 2007. Ανακτήθηκε στις 8 Ιανουαρίου 2022.
6. ↑  Randall R. Reeves, Brent S. Stewart, Phillip J. clapham, James A. Powell, *"National Audubon Society Guide to the Marine Mammals of the World"*, Alfred A. Knopf publishing, New York, 2002
7. ↑  «A Story of Nerpa: Indigenous People and Baikal Seals in Eastern Siberia». *Wellesley College* (στα Αγγλικά). Ανακτήθηκε στις 11 Ιανουαρίου 2022.
8. ↑  Andria Harrold. «Pusa sibirica (Baikal seal)». *Animal Diversity Web* (στα Αγγλικά). Ανακτήθηκε στις 9 Ιανουαρίου 2022.